യുവേഫ നേഷന്സ് ലീഗ് ബെല്ജിയത്തെ തകര്ത്ത് ഫ്രാന്സ് ഫൈനലില് ഫ്രാന്സിന്റെ ജയം രണ്ട് ഗോളുകള്ക്ക് പിന്നില് നിന്ന ശേഷം ടുറിന് : യുവേഫ നേഷന്സ് ലീഗ് രണ്ടാം സെമി ഫൈനല് പോരാട്ടത്തില് ലോക ഒന്നാം നമ്ബര് ടീമായ ബെല്ജിയത്തെ രണ്ടിനെതിരെ മൂന്നു ഗോളുകള്ക്ക് തകര്ത്ത് ലോക ചാമ്ബ്യന്മാരായ ഫ്രാന്സ് ഫൈനലിലേക്ക് കയറി. ആദ്യ പകുതിയില് രണ്ട് ഗോളുകള്ക്ക് മുന്നിട്ടു നിന്ന ശേഷമാണ് ബെല്ജിയത്തിന്റെ തോല്വി. ടുറിനിലെ യുവന്റസ് സ്റ്റേഡിയത്തില് നടന്ന മത്സരത്തില് തുടക്കം മുതലേ ഫ്രാന്സിന്റെ ഗോള്മുഖത്തേക്ക് ബെല്ജിയം ആക്രമണം അഴിച്ചുവിട്ടു. ഇരുടീമുകളും ഒപ്പത്തിനൊപ്പം ആധിപത്യം പുലര്ത്തിയ മത്സരത്തില് 37ാം മിനിറ്റില് ആണ് ആദ്യ ഗോള് പിറന്നത്. ബെല്ജിയം താരം യാനിക് കരാസ്കോ ആണ് ഗോള് നേടിയത്. കെവിന് ഡി ബ്രൂയിന്റെ പാസില് നിന്ന് ബോക്സിന്റെ ഇടതു വിങ്ങിലൂടെ കയറിയ താരം ഫ്രഞ്ച് പ്രതിരോധക്കാരെ കബളിപ്പിച്ച് പോസ്റ്റിന്റെ വലതു ഭാഗത്തേക്ക് എടുത്ത കിക്ക് ഫ്രാന്സിന്റെ ഗോളി ഹുഗോ ലോറിസിന് നോക്കി നില്ക്കാനേ സാധിച്ചുള്ളൂ. കൃത്യം മൂന്ന് മിനിറ്റിനു ശേഷം റൊമേലു ലുക്കാക്കുവിലൂടെ ബെല്ജിയം ലീഡുയര്ത്തി. ഈ ഗോളിനും വഴിയൊഴുക്കിയത് ഡി ബ്രൂയ്ന് ആണ്. ആദ്യ പകുതി അവസാനിക്കുമ്ബോള് രണ്ട് ഗോളിന്റെ വ്യക്തമായ ലീഡ് ബെല്ജിയത്തിനുണ്ടായിരുന്നു. രണ്ടാം പകുതിയില് ഫ്രാന്സ് ഉണര്ന്നു കളിച്ചു. 62ാം മിനിറ്റില് എംബാപ്പെയുടെ പാസില് നിന്ന് കരിം ബെന്സേമ മനോഹരമായ ഗോള് നേടി. 69ാം മിനിറ്റില് പെനാല്റ്റിയിലൂടെ എംബാപ്പെ ഫ്രാന്സിസിനെ ഒപ്പമെത്തിച്ചു. സമനിലയില് ആയതോടെ ഇരു ടീമുകളും വിജയ ഗോളിനായി പരിശ്രമിച്ചു. 90ാം മിനിറ്റില് ബോക്സിനുള്ളിലേക്കു വന്ന പന്തിനെ മനോഹരമായ ഒരു ഷോട്ടിലൂടെ ബെല്ജിയത്തിന്റെ വലയിലെത്തിച്ച് തിയോ ഹെര്ണാണ്ടസ് ഫ്രാന്സിന്റെ വിജയ ശില്പിയായി. ലോക ഒന്നാം നമ്ബര് ടീമാണെങ്കിലും ഇതുവരെ ഒരു കിരീടം പോലും ബെല്ജിയത്തിനു നേടാന് സാധിച്ചിട്ടില്ല. Tags